अभी चंद दिनों पहले गृह मंत्री राजनाथ सिंह ने दावा किया था कि कश्मीर में पुलिसकर्मियों के अगवा परिजनों को सुरक्षा बलों के दबाव में आतंकियों को आजाद करना पड़ा। उनका कहना था कि ‘जिस तरह के हमारे पुलिसकर्मियों के परिजनों का अपहरण किया गया था... आपने सुना ही होगा कि हमारी फौज ने ऐसा दबाव बनाया कि उन्हें सभी को रिहा करना पड़ा।’ यह बात सच हो सकती है। मगर खबरों के मुताबिक इसमें उस जवाबी रणनीति का भी हाथ है, जिसकी पहल नए राज्यपाल सतपाल मलिक के दफ्तर से हुई। पुलिसकर्मियों के परिजन क्या इसलिए नहीं छोडे़ गए कि आतंकियों के परिवार वालों को पुलिस ने उठा लिया था?